 ****

**Republika e Kosovës Komuna e Prizrenit**

**Republika Kosova- Kosova Cumhuriyeti Opština Prizren – Prizren Belediyesi**

**Procesverbali për Projekt-rregulloren për funksionimin e institucioneve arsimore në komunë e Prizrenit**

Konsultimi publik me qytetarë është organizuar nga grupi punues për hartimin e Projekt-rregullores për funksionimin e institucioneve arsimore në komunë e Prizrenit: Grupi punues i cili ka punuar në draftin e rregullore:

1. Idriz Kryeziu-DKA,
2. Arben Shala-shoqëria civile-ekspert i arsimit,
3. Valmira Morina-shoqëria civile,
4. Fëllanza Kirajtani-mësimdhënëse.

Njoftimet për qytetarë për organizimin e konsultimit publik janë bërë në përputhje me legjislacionin në fuqi.

Publikimet janë bërë me **20:01.2022** në webfaqe, në facebok dhe në platformën e konsultimeve publike:

**Me 20.01.2022**

Në webfaqe:

<https://kk.rks-gov.net/prizren/wp-content/uploads/sites/26/2023/01/Njoftim-per-organizimin-e-konsultimit-publik-per-Projekt-Rregulloren-per-funksionimin-e-institucioneve-arsimore-ne-komunen-e-Prizrenit.pdf>

**Me 20.01.2023**

Në facebook:

<https://m.facebook.com/story.php?story_fbid=pfbid0SpuNcHR6BuJ7ycoTqxrjVVPxJFa3GewTRy3NAUtGDDLR28xyFYiY3rF8BGacmT4Ul&id=100064489910139&mibextid=Nif5oz>

**Me 20.01.2023**

Në platformë:

<https://konsultimet.rks-gov.net/viewConsult.php?ConsultationID=41730>

**Me 20.01.2023**

Njoftimi si lajm në webfaqe:

<https://kk.rks-gov.net/prizren/news/njoftim-per-organizimin-e-konsultimit-publik-per-projekt-rregulloren-per-funksionimin-e-institucioneve-arsimore-ne-komunen-e-prizrenit/> .

Rregullorja, njoftimi dhe ftesa përmes emailit, u është dërguar 369 zyrtarëve si drejtor të shkollave, përfaqësueseve të OJQ-ve si dhe ekspertëve të fushave të ndryshme.

**Rikujtimet:**

**Me 30.01.2023**

**Në webfaqe**

<https://kk.rks-gov.net/prizren/news/rikujtim-njoftim-per-organizimin-e-konsultimit-publik-per-projekt-rregulloren-per-funksionimin-e-institucioneve-arsimore-ne-komunen-e-prizrenit/>

**Në facebook**

<https://m.facebook.com/story.php?story_fbid=pfbid0RZC6SJeRcf998bNrZcRvgzc65uqVCQmCshmyJBL7ga24QXxiAkNyoKN2LtyhusC8l&id=100064489910139&mibextid=Nif5oz>

Rikujtimi-njoftimi, ftesa dhe rregullorja përmes emailit, u është dërguar 369 zyrtarëve si drejtor të shkollave, përfaqësueseve të OJQ-ve si dhe ekspertëve të fushave të ndryshme.

**Konsultimi është mbajtur në sallën e administratës komunale dhe ka filluar në orën 10:15.**

**Pjesëmarrës nga zyrtarët komunal:**

Luljeta Vesalaj-Gutaj-drejtoreshë e Drejtorisë Komunale të Arsimit; Idriz Kryeziu, zyrtar në DKA; Isuf Kurtaj, zyrtar në DKA; Reshit Kushaj, zyrtar në DKA; Jahja Baca; Haziz Krasniqi, zyrtar përgjegjës për konsultime publike.

Gjithashtu pjesëmarrës në konsultim publik edhe grupet e tjera të interest përkatësisht, punëtorë shëndetësor si dhe mediet.

Projekt-Rregulloren për funksionimin e institucioneve arsimore në komunën e Prizrenit, pjesëmarrësit të cilët ishin pjesë e konsultim publik, u është shpërndarë edhe në formë fizike, në mënyrë që të kenë mundësi të njihen më detajshëm me dokumentin.

Hapja e konsultimit publik me qytetarë është bërë nga Haziz Krasniqi, zyrtar përgjegjës për konsultime publike në Komunën e Prizrenit i cili ka thënë se projekt rregullorja dhe njoftimi për mbajtjen e konsultimit publik është publikuar sipas afateve ligjore në webfaqen zyrtare të komunës dhe në portalin e konsultimeve publike.

Ju njoftoj se me 20.01.2023 njoftimi dhe projekt rregullorja është publikuar në webfaqen zyrtare të komunës, platformën e konsultimeve publike si dhe në rrjetin social të komunës. Rregullorja është në konsultim publik deri me 20.02.2023, kurse komentet pranohen deri me 2023.

Luljeta Veselaj-Gutaj, drejtoreshë e DKA-së në fjalën e saj duke theksuar për rëndësinë e kësaj rregullore shpjegoi se institucionet shkollore e kanë mase të nevojshme një rregullore e cila përfshinë të gjitha të drejtat dhe detyrimet që kanë të gjithë palët (drejtuesit e shkollave, administrata e shkollës, punonjësit arsimorë, nxënësit, prindërit). Më tej ajo tha se një projekt i tillë nuk është bërë më parë, dhe inkurajoi të pranishmit të japin rekomandimet e tyre. Kjo projekt propozim, sipas drejtoreshës përcakton rregullat e punës për secilin të punësuar, funksionimin e organeve përgjegjëse, rendin shtëpiak dhe kodin e mirësjelljes në institucionet arsimore të komunës së Prizrenit.

Sipas saj miratimi i kësaj rregullore do të bëjë të mundur ngritjen e përgjegjësive dhe llogaridhënies të të punësuarve, nxënësve, prindërve, dhe ngritjen e cilësisë së mësimdhënies dhe mësim nxënies.

Në vijim të fjalës së saj, drejtoresha e DKA-së kërkoi nga të pranishmit të jepnin komentet dhe sugjerimet në lidhje me rregulloren.

-U.d i drejtorit të shkollës së Hoqës së Qytetit z.Ismet Buduri në fjalën e tij parashtroi si shqetësim mungesën e pedagogëve dhe psikologëve në shkollat me numër të vogël të nxënësve. Ai tha se “prania e pedagogëve dhe psikologëve në shkolla është mëse e domosdoshme, dhe propozoi që në shkollat me numër të vogël të nxënësve, një psikolog, ose pedagog të angazhohet në disa shkolla”.

Drejtoresha e DKA-së duke iu përgjigjur shqetësimit të ngritur nga U.d i drejtorit të shkollës së Hoqës së Qytetit z.Ismet Buduri, premtoi se do të angazhojë psikologë dhe pedagogë dhe në shkollat me numër të vogël të nxënësve.

-Z. Hamës Destani, u.d i drejtorit të shkollës “Sinan Thaçi” në Zojz e u shpreh se “kodi i veshjes në shkolla duhet të qartësohet dhe të zbatohet sipas ligjeve në fuqi të Republikës së Kosovës”.

Drejtoresh e DKA-së sqaroi se kodi i etikës në komunën e Prizrenit është në fuqi nga viti 2020, dhe kërkoi nga drejtuesit e institucioneve që të punojnë bazuar në atë kod.

-Ndërsa u.d i drejtorit të shkollës “Hysen Rexhepi” në Prizren z.Maxhun Krasniqi duke folur për uniformën e nxënësve tha se “kodi i veshjes duhet të zbatohet, por duhet pasur parasysh që ndaj nxënësve me probleme ekonomike të mos merren masa disiplinore në mungesë të uniformës”.

-Përfaqësuesja e OJQ “Hadër” në Prizren zonja Resmije Krasniqi shtroi për diskutim organizimet humanitare që duhet të bëjnë shkollat. Në këtë mënyrë, tha ajo, “përveç që ndihmohen nxënësit në nëvojë, këto nisma shërbejnë dhe për ngritjen e ndërgjegjësimit dhe sensibilizimit të nxënësve me rastet sociale”.

Drejtoria e Arsimit, sipas drejtoreshës Veselaj Gutaj, ka lëshuar pëlqime dhe i ka mundësuar OJQ-vë që të zhvillojnë aktivitete humanitare në institucionet arsimore, si dhe ka mbështetur organizmat e ndryshëm në këto nisma.

-Drejtoresha e shkollës “Lekë Dukagjini” zonja Vlora Karavidaj e vuri theksin te orari mësimor i edukatorëve të shkollave dhe çerdheve, dhe te tekstet shkollore. Sipas saj këto çështje nuk janë të rregulluar me ligj.

-Mësimdhënësi Flurim Çuni ngriti çështjen e mungesës së mësimdhënësve në orët mësimore. Ai propozoi që në rastet kur mësimdhënësi mungon, ai të zëvendësohet nga mësimdhënësi adekuat.

Kryesuesi i grupit punues të projekt propozimit të rregullores z. Idriz Kryeziu sqaroi mësimdhënësit Flurim Çuni se për rastet e mësimdhënësve që mungojnë me arsyetim në procesin mësimore një ditë të mos merren masa disiplinore por vetëm t’i bëhet ndalesë në pagë. Më tej ai tha se mësimdhënësi që do të bëjë zëvendësimin të jetë mësimdhënës i fushës.

Anëtari i ekipit punues të këtij projekt propozimi të rregullores z. Milazim Avdyli e mbështeti propozimin e z. Kryeziu, duke shtuar se “qëllimi kryesor është që nxënësit të mos dalin në rrugë në rastet kur mungon mësimdhënësi”.

-Pedagogu z.Mehmet Balaj propozoi që kujdestarët e klasave dhe kujdestarët e ditës në institucionet shkollore të kompensohen ose mbështeten financiarisht për punën e tyre. Në këtë mënyrë kujdestarët do të kryejnë edhe më me efikasitet.

**Pasi që nuk ka pasur asnjë propozim përkatësisht pyetje nga të pranishmit, konsultimi publik ka përfunduar në orën 11:00.**

**Me 20.02.2022**, është mbajtur konsultimi publik, vegëza e publikimit të lajmit për mbajtjen e konsultimit: <https://www.facebook.com/watch/live/?ref=watch_permalink&v=709749930808409> .

Vegëza: <https://kk.rks-gov.net/prizren/news/mbahet-konsultimi-publik-me-qytetare-per-projekt-rregulloren-per-funksionimin-e-institucioneve-arsimore-ne-komunen-e-prizrenit/> e publikimit të lajmit për mbajtjen e konsultimit publik me qytetarë.

Procesmbajtës:

Idriz Kryeziu

\_\_\_\_\_\_\_\_\_\_\_\_\_